අද උදෑසන 6ට ආරම්භ වූ අධිවේගී මාර්ගයේ බස් රථ ධාවනය අවසන් වන්නේ පස්වරු හයටයි.මේ අතර, කොළඹ සහ ගම්පහ දිස්ත්‍රික්කවල අද දිනයේ බස් රථ සුළු ප්‍රමාණයක් ධාවනය කරන බව ලංකා පෞද්ගලික බස් හිමියන්ගේ සංගමයේ සභාපති ගැමුණු විජේරත්න හිරු ප්‍රවෘත්ති අංශයට සඳහන් කළා.සමස්ත ලංකා පෞද්ගලික බස් හිමියන්ගේ සංගමයේ ප්‍රධාන ලේකම් අංජන ප්‍රියන්ජිත් ද කියා සිටියේ අද දින සියයට 20ක පමණ අවම ප්‍රතිශතයකින් දිවයින පුරා පෞද්ගලික බස් රථ ධාවනය කරන බවයි.කෙසේ නමුත්, බස් රථවල ආසන ගණනට මගීන් ප්‍රවාහනය කිරීම ඉදිරියේදී නීතියක් බවට පත් කරන බව මගී ප්‍රවාහන කළමනාකරණ අමාත්‍ය මහින්ද අමරවීර ප්‍රකාශ කළා.එමෙන්ම, දුම්රිය සඳහා අමතර මැදිරි එක් කර ඇති බැවින් දුම්රිය දෙපාර්තමේන්තුවේ ලියාපදිංචි නොවූව ද රාජකාරී හැඳුනුම්පත පෙන්වා අද සිට ජනතාවට ගමන් කිරීමට හැකියාව පවතින බව දුම්රිය සාමාන්‍යාධිකාරී ඩිලන්ත ප්‍රනාන්දු ප්‍රකාශ කළා.